રૂપિયો જાન્યુઆરીની શરૂઆતમાં ડોલર સામે 63.28ના સ્તર પર હતો અને તે અગાઉના અઢી વર્ષમાં સૌથી મજબૂત સ્થિતિમાં હતો. પરંતુ ત્યાંથી સતત ગબડતો રહીને બુધવારે 72.91ના સ્તર પર પહોંચી ગયો હતો. ક્રૂડ ઓઈલના ભાવ સતત વધી રહ્યા છે અને માંગ પણ વધી રહી છે જેને કારણે ભારતનું ક્રૂડ ઓઈલ આયાતનું બિલ જુલાઈમાં 10.2 અબજ ડોલર થઈ ગયું હતું, જેને કારણે વ્યાપાર ખાધ ખાસ્સી વધી ગઈ હતી. આગામી સમયમાં તેને કારણે ફુગાવો વધશે.